**Pressetekst  
”Møllehave: Hellere forrykt end forgæves”.**

***Pressen skrev: 'Åndrig og finurlig dokumentarfilm er en fortjent hyldest til Johannes Møllehave.' Søren Hermansen, Kristeligt Dagblad (5 stjerner).***

”Møllehave: Hellere forrykt end forgæves” er en livsbekræftende film, hvori Johannes Møllehave italesætter små og store spørgsmål i livet. Det sker med vid, bid og masser af smittende godt humør fra den 81-årige digter, præst og livskunstner. Møllehave fortæller dog ikke kun om sig selv, men øser også generøst af læsninger af og oplevelser med en perlerække af danske kulturpersonligheder og forfattere, som står hans hjerte særligt nær: Fra H.C. Andersen over Søren Kierkegaard til Storm P., Halfdan Rasmussen og Benny Andersen.

**Facts om filmen:**

Instruktion: Peter Klitgaard.  
Varighed: 80 min.